title: Zanui
text: Zanui (Sanui en catalán, Azanuy en castellano) ye un lugar situato a 75 km de Uesca y pertenexient a lo municipio de Zanui-Alins, en la comarca de Litera. En 2006 teneba una población de 165 habitants.
  
  Cheografía 
  Ye situau a lo sud d'a sierra de la Carrodilla.
  
  Demografía
  
  Toponimia 
  Gerhard Rohlfs escribe Azanúy y lo fa remontar a l'antroponimo Attianus (documentato en la Betica) y a terminación ui. A evolución ha estato como maza y mazana derivatos de Mattea y Mattiana.
  
  Bi ha bell microtoponimo en aragonés como Torreviella (contrastando con vell de la parla actual).
  
  Luengas y parlas 
  Se i charra un catalán de transición enta l'aragonés. Lo lexico d'intrés etnografico de Zanui se conoix relativament bien por figurar esta localidat en l'ALEANR con la sigla Hu 406.
  
  Como ye normal en catalán, la E curta latina no diftonga, pero bi n'ha casos de diftongación como en cadiera.
  
  Como ye normal en catalán, se pierde a -O final y a -N que queda en posicion final, pero bi ha casos de conservación de -n (ben) y -no (camino, maitinos, que pueden tener -o recomposata por castellanización u conservata d'un estadio anterior menos catalanizato).
  
  Bi ha un posible caso de conservación de xorda intervocalica en gemecar /chemeká/ (encara que manimenos influye lo feito que bi ha un infixo verbal por estar un verbo rematau en -car).
  
  Bi ha plurals en -z como en aragonés cheneral, que s'escriben con -tz, a diferencia d'o catalán cheneral y benasqués que son en -ts:
  chiquetz, totz, ditz ("didos"), nitz ("nueitz")
  totz enta casa tan contentetz
  As segundas personas d'o plural d'os verbos tienen a desinencia -tz, com en aragonés (en catalán -u, en castellano -is): parllatz, fetz, vivitz.
  Tamién se da en os participios plurals, que en catalán son en -ts: (moixatz, retallatz).
  
  Os articlos son el, la, els, las pero con casos fosilizatos de lo (to lo día). 
   
  Bi ha participios irregulars coincidents con l'aragonés (feito y sito). En o primer caso clama l'atención porque en aragonés baxorribagorzán a sobén ye castellanizato como fecho y en o segundo tamién porque ye una conservación de participio en -ito, hue tipico de l'aragonés central.
  
  Se conserva l'arcaísmo aragonés y catalán de chos (de chuso en aragonés medieval).
  
  Bi ha posibles aragonesismos lexicos como mascarau, esbarrar-se, endevinetas, misache, talecas.
  
  Puestos d'intrés 
  Ilesia parroquial de Nuestra Sinyora de l'Asumpción.
  Ermita de Santa Barbara.
  
  Fiestas 
  Sant Sabastián, 20 de chinero.
  Sant Per de Verona, 29 d'abril.
  
  Naixius de Zanui 
  Joan Beltran (? - 1556).
  Joan de Santiesteban de Falces  (? - 1637).
  Josep Valonga i Almenara (sieglo XVII).
  
  Referencias
  
  Vinclos externos 
   2005: Treballo sobre Os bocables recullitos por Jean J. Saroïhandy en Zanui,  por Óscar Latas Alegre.
  
  Lugars de Zanui-Alins
  Localidaz d'a diocesi de Balbastro-Monzón en Litera